კეიტი ლონგი

კეიტი ლონგი ( დ. 8 აგვისტო,1987) — შოტლანდიელი მსახიობი. მან კარიერა ჩო ჩანგის როლით დაიწყო „ჰარი პოტერის“ ფილმების სერიაში.
ტელევიზიაში იგი ცნობილია თავისი როლებით შემდეგ სერიალებში:
„ “ (2014), „“ (2021–2023),„უცნობები“ (2018),„პერიფერიული“ (2022). მან ასევე გაახმოვანა კეიტლინ კირამანი ნეთფლიქსის ანიმაციურ სერიალში „არქეინი“ (2021–2024).

ადრეული ცხოვრება
კეიტი ლონგი დაიბადა დანდიში, პიტერ ლუნგისა (ჰონგ-კონგელი ბიზნესმენი და რესტორატორი, რომელმაც კომპანია გლაზგოში გახსნა) და კარ ვაი ლის (ბანკირი) ოჯახში. მისი მშობლები განქორწინდნენ, როდესაც ის სამი წლის იყო. დედის ჰონგ-კონგში დაბრუნების შემდეგ, კეიტი შოტლანდიაში დარჩა და მამასთან, დედინაცვალთან და და-ძმებთან ერთად იზრდებოდა.
მამის საქმიანობის გამო, ლუნგს ბავშვობაში რამდენიმე ქალაქის გამოცვლა მოუწია, მათ შორის იყო ეირი, ჰამილტონი და მოზერველი. იგი განათლებას ჰამილტონის კოლეჯში იღებდა.

კარიერა
2004-2011:ადრეული როლები და ჰარი პოტერი
კეიტის მამამ ნახა განცხადება ფილმისთვის „ჰარი პოტერი და ცეცხლოვანი თასი“ ქასთინგის შესახებ და ქალიშვილს ბედის ცდა შესთავაზა. მიუხედავად იმისა, რომ კეიტი წარმატების შანსს მცირედ მიიჩნევდა, მან რიგში ოთხი საათი გაატარა ხუთწუთიანი ქასთინგისთვის. ორი კვირის შემდეგ იგი ვორქშოფზე დაიბარეს და საბოლოოდ ჩო ჩანგის როლზე დაამტკიცეს — მან 3,000-ზე მეტი კონკურენტი გოგონა ჩამოიტოვა. თავად მსახიობის აზრით, მას უპირატესობა შოტლანდიურმა აქცენტმა მიანიჭა, რადგან ქასთინგის დირექტორის კითხვაზე — „არის აქ ვინმე შოტლანდიიდან?“, ხელი მხოლოდ მან ასწია.

2011 წლის ინტერვიუში ლიუნგმა გაიხსენა, რომ „ჰარი პოტერის“ გამოცდილებიდან მისი საუკეთესო მოგონება სწორედ პირველი ქასთინგი იყო, რადგან იქ მასთან ერთად ორივე მშობელი მივიდა, რომლებიც იმ დროს განცალკევებით ცხოვრობდნენ: „ეს მართლაც სასიამოვნო მომენტი იყო, რადგან ჩემს მშობლებს ერთმანეთი დიდი ხნის განმავლობაში არ ეხნახათ“.

ლიუნგმა როლი სერიის მომდევნო ფილმებშიც შეასრულა, განსაკუთრებით აღსანიშნავია „ჰარი პოტერი და ფენიქსის ორდენი“, სადაც მისი პერსონაჟი ჰარი პოტერის პირველი სიყვარული გახდა. კეიტისა და დენიელ რედკლიფის ეკრანულ კოცნას მედიის დიდი გამოხმაურება მოჰყვა.
მიუხედავად იმისა, რომ ფანების უმრავლესობა მას თბილად შეხვდა, ზოგიერთმა რადიკალურმა ჯგუფმა შექმნა სიძულვილის ვებგვერდები და მის წინააღმდეგ რასისტულ შეტყობინებებს ავრცელებდა. 2021 წლის მარტში ლიუნგმა პოდკასტში აღიარა, რომ გადაღებების დროს რასისტული თავდასხმების მსხვერპლი იყო, თუმცა პიარ-მენეჯერებმა მას დაავალეს, ინტერვიუების დროს ეს ფაქტი უარეყო.

2012-2021
„ჰარი პოტერის“ დასრულების შემდეგ, კეიტი ლონგი ყოყმანობდა, გაეგრძელებინა თუ არა სამსახიობო კარიერა, თუმცა შოტლანდიის სამეფო კონსერვატორიაში დრამის კურსის გავლის შემდეგ მან მუშაობის გაგრძელება გადაწყვიტა.
2011 წლის დეკემბერში, მან მიიღო იუნგ ჩანგის როლი ავტობიოგრაფიულ სპექტაკლში „ველური გედები“ . ეს იყო მისი დებიუტი თეატრში. ფილმსა და ცოცხალ შესრულებას შორის განსხვავებაზე საუბრისას მან აღნიშნა: „მთავარი გამოწვევა, რა თქმა უნდა, ყველაფრის პირველივე ცდაზე სწორად გაკეთებაა, რაც ჩემთვის უცნაურად ამაღელვებელია“. სპექტაკლის მსოფლიო პრემიერა მასაჩუსეტსში გაიმართა, მოგვიანებით კი ლონდონის -ის თეატრში გადაინაცვლა.

2022-დღემდე
2022 წლის იანვარში კეიტი ლონგის ესე, სათაურით „ “, გამოქვეყნდა წიგნში : & . თავის ესეში ლიუნგი წერს იმის შესახებ, თუ როგორ იმოქმედა მისმა ეთნიკურმა წარმომავლობამ მის ბავშვობაზე, პიროვნულ ჩამოყალიბებასა და სამსახიობო კარიერაზე. ბოლო წლების განმავლობაში მისი შემოქმედება კიდევ უფრო მრავალფეროვანი გახდა:
2023 წელს მან მონაწილეობა მიიღო +-ის სერიალში, რომელიც სიმონ ბეკეტის რომანის, „სიკვდილის ქიმიის“, ეკრანიზაციას წარმოადგენს.
2024 წელს გამოჩნდა -ის მინისერიალში .
2026 წელს კეიტი შეუერთდა პოპულარული სერიალის, „ბრიჯერტონის“, მეოთხე სეზონს. მან განასახიერა ლედი არამინტა განი, პენვუდის გრაფინია.

საქველმოქმედო საქმიანობა
კეიტი ლონგი აქტიურად არის დაკავებული საქველმოქმედო საქმიანობით და სხვადასხვა ჰუმანიტარულ ინიციატივას უჭერს მხარს:
2007 წელს ის დაეხმარა საქველმოქმედო ორგანიზაცია ' -ს 100,000 ფუნტი სტერლინგის შეგროვებაში. კეიტიმ ბავშვთა ხელოვნების კონკურსი წამოიწყო და აუქციონზე გაიტანა საკუთარი ნახატი, რომელიც 960 ფუნტად გაიყიდა.
2009 წელს მან თავისი ფოტო გადასცა ორგანიზაცია -ის კონკურსს. შემოსული თანხა მოხმარდა ღარიბ ქვეყნებში მცხოვრები ადამიანების მხედველობის მკურნალობასა და უსინათლობის პრევენციას.
2018 წელს ლიუნგმა მონაწილეობა მიიღო 10-კილომეტრიან საქველმოქმედო გარბენში ორგანიზაციისთვის , რომელიც სექსუალური ძალადობის მსხვერპლებს ეხმარება.
სოციალური აქტივიზმი: იგი ასევე არის „თავისუფალი პალესტინის“ (-) მოძრაობის მხარდამჭერი და გაიღო შემოწირულობა ღაზას სექტორსა და მდინარე იორდანეს დასავლეთ სანაპიროზე დაზარალებულთა დასახმარებლად.

პირადი ცხოვრება
კეიტი ლონგი თავისუფლად ფლობს კანტონურს და საბაზისო დონეზე. იგი ვეგეტარიანელია.

„ჰარი პოტერი და ფენიქსის ორდენის“ გადაღებების გამო, კეიტიმ ხელოვნების კოლეჯსა და უნივერსიტეტში სწავლა დროებით გადადო. იმ პერიოდში იგი ჯერ კიდევ არ იყო დარწმუნებული, გააგრძელებდა თუ არა სამსახიობო კარიერას.
მან თავდაპირველად ფერწერა შეისწავლა ლონდონის ხელოვნების უნივერსიტეტში;
მოგვიანებით დაამთავრა ედინბურგის ხელოვნების კოლეჯი ფოტოგრაფიის ხარისხით;
საბოლოოდ, მან სწავლა შოტლანდიის სამეფო კონსერვატორიაში (გლაზგო) განაგრძო, სადაც სამსახიობო ხელოვნების ბაკალავრის ხარისხი მიიღო.

2018 წლის 19 აგვისტოს კეიტი დაესწრო „ჰარი პოტერის“ კოლეგის, აფშან აზადის (პადმა პატილი) ქორწილს.

2016 წლის მონაცემებით მსახიობი გლაზგოში ცხოვრობდა, 2018 წლიდან კი ლონდონში გადავიდა. 2023 წლის 1 იანვარს კეიტიმ „ინსტაგრამის“ საშუალებით გაამხილა, რომ წინა წელს, ჰელოუინზე, ვაჟი შეეძინა. მისი ორსულობა გათვალისწინებული იყო სერიალ -ს მეორე სეზონის სცენარში, რომლის გადაღებებიც მშობიარობამდე მიმდინარეობდა.